b'\n_START_ARTICLE_\nPasukan bola sepak kebangsaan bawah-23 Malaysia\n_START_SECTION_\nSejarah\n_START_PARAGRAPH_\nPasukan ini dianggap sebagai pasukan penyumbang kepada pasukan bola sepak kebangsaan Malaysia. Ia adalah bagi pemain-pemain berumur 23 dan kurang, walau bagaimanapun, 3 pemain senior juga boleh dipilih. Masih lagi wujud pasukan-pasukan untuk bawah-20, bawah-17 dan bawah-15. Selagi mereka layak, pemain-pemain boleh bermain pada mana-mana aras, oleh kerana itu, mungkin bagi seseorang untuk bermain bagi B-23, pihak senior dan kemudiannya B-23.\n_START_SECTION_\nSukan Olimpik Musim Panas 2000\n_START_PARAGRAPH_\nSelepas Piala Dunia B-20 FIFA 1997, Persatuan Bola Sepak Malaysia (FAM) menyasarkan untuk layak ke Olimpik Sydney 2000. Seterusnya, FAM telah membelanjakan kira-kira US$6 juta dan menyambung kembali kontrak jurulatih remaja Malaysia, Hatem Souissi. Kemudian FAM telah membentuk satu skuad dikenali sebagai Olimpik 2000 dengan satu kombinasi skuad remaja 1997 dan pemain lain di bawah 23._NEWLINE_FAM telah memutuskan untuk memasukkan Olimpik 2000 sebagai salah satu daripada pasukan di dalam Liga Malaysia. Perlawanan pertama mereka menentang Johor FA di dalam perlawanan kelayakan untuk Liga Perdana I Malaysia. Pasukan tersebut telah memenangi perlawanan pertama 1-0 mereka sebelum seri 1-1 di gelanggang rumah untuk melayakkan diri ke dalam Liga Perdana I Malaysia. Walau bagaimanapun, pasukan itu terjerumus terbawah liga semasa musim 1998 dengan hanya 4 menang di dalam 22 perlawanan._NEWLINE_Olimpik 2000 hanya menunjukkan prestasi buruk di dalam kelas antarabangsa. Mereka telah dimalukan oleh skuad Sukan Asia Thailand di dalam satu perlawanan persahabatan apabila pasukan Thailand mengalahkan mereka 9-0. Semasa perlawanan kelayakan Olimpik 2000, mereka hanya dapat menghabiskan di tangga ketiga di belakang Hong Kong dan Jepun. Ia boleh dipersoalkan di kalangan peminat bagaimana sebuah skuad yang telah bermain bersama-sama semenjak 1995 yang telah diberi pendedahan dan bakat tidak boleh menjayakan sasaran.\n_START_SECTION_\nSukan Asia Tenggara 2009\n_START_PARAGRAPH_\nPada Julai 2009, Datuk K. Rajagopal telah dinamakan sebagai jurulatih baru bagi pasukan Malaysia B-23. Di bawah pengurusan beliau, Malaysia telah layak ke separuh akhir di dalam Sukan SEA 2009 selepas menjadi naib johan kumpulan A dengan hanya satu mata di belakang johan kumpulan, Vietnam. Malaysia kemudiannya menewaskan Laos 3-1 di separuh akhir, sebelum bertemu Vietnam kembali dan menewaskan mereka 1-0 di perlawanan akhir dengan jaringan gol sendiri oleh Mai Xuan Hop pada minit ke-85. Ini ialah pingat SEA kelima dan juga kejayaan besar pertama bagi pasukan B-23 di bawah Datuk K. Rajagopal yang juga mengetuai Malaysia untuk layak ke pusingan kedua di Bola sepak di Sukan Asia 2010 sebagai salah empat pasukan tempat tiga terbaik selepas satu jurang 32 tahun.\n_START_SECTION_\nArena antarabangsa\n_START_PARAGRAPH_\nPasukan bola sepak kebangsaan Malaysia menggunakan pasukan skuad bawah-23 dan pasukan kebangsaan di bawah pengurusan baru K. Rajagopal. Pasukan bola sepak kebangsaan Malaysia telah menggunakan pemain-pemain di bawah 23 tahun, bersama-sama dengan pemain-pemain senior seperti Safee Sali dan Norhafiz Zamani Misbah. Ini telah disediakan untuk pasukan kebangsaan untuk menyediakan cabaran di hadapan mereka._NEWLINE_Malaysia telah gunakan pasukan Bawah-23 untuk kejohanan seterusnya seperti Piala Ho Chi Minh, Sukan Asia 2010 dan Piala Suzuki AFF 2010. Malaysia telah menggunakan cara ini semenjak pengerusi Persatuan Bola Sepak Malaysia, YMM Sultan Ahmad Shah, telah merancang dan merangka pelan terutamanya untuk K. Rajagopal. Ini sebagai hasil selepas kekalahan memalukan 0-5 kepada Emiriah Arab Bersatu di Kelayakan Piala Asia 2011.\n_START_SECTION_\nKeputusan terkini\n_START_PARAGRAPH_\n\xc2\xa0\xc2\xa0\xc2\xa0\xc2\xa0\xc2\xa0\xc2\xa0Menang\xc2\xa0\xc2\xa0\xc2\xa0\xc2\xa0\xc2\xa0\xc2\xa0Seri\xc2\xa0\xc2\xa0\xc2\xa0\xc2\xa0\xc2\xa0\xc2\xa0Kalah\n_START_SECTION_\nSenarai panggilan\n_START_PARAGRAPH_\nPemain-pemain berikut yang telah dipanggil tahun ini (2018).'